Amos Bronson Alcott

Amos Bronson Alcott, nado en Wolcott en 1799 e finado en Boston en 1888, foi un educador e escritor norteamericano.

 Traxectoria 
Fillo de Joseph Chatfield Alcox, un agricultor e mecánico, os seus antepasados asentaran en Massachusetts occidental nos días da colonia levando o apelido Alcocke. Autodidacta, tivo que se poñer a traballar en 1814 nunha fábrica de reloxios en Plymouth, Connecticut e despois de 1815 viaxou ao sur dos Estados Unidos como vendedor de libros e mercadorías. Comeza a ensinar en Bristol, Connecticut en 1823, dirixe escolas en Cheshire, Connecticut, en Bristol, Bostón, Germantown e en Filadelfia. En 1830 casa con Abby May, irmán do reformador e abolicionista Samuel J May. En 1834 abre a Temple School en Boston que se fixo famosa polos seus orixinais métodos, baseada no autoanálise e no desexo de estimular a personalidade do neno mediante a conversa, máis que na lectura. A escola foi denunciada na prensa e en 1839 pechou, pero Alcott gañou o cariño dos seus alumnos. En 1840 marchou a Concord, da súa visita a Inglaterra trae a intención de establecer unha comunidade utópica socialista que fracasa e en 1842 volve a Concord. Nos seus últimos anos de vida foi coidado pola súa filla Louisa May Alcott.

 Obras 
 Record of a school. 1835
 Exempling the general principles 1835
 Conversations with children 1836
 Tablets (1868)
 Concord Days (1872)
 Sonnets and Canzonets (1882)

Categoría:Escritores en lingua inglesa
Categoría:Escritores dos Estados Unidos de América
Categoría:Personalidades do ensino
Categoría:Nados en 1799
Categoría:Finados en 1888
Categoría:Nados no condado de New Haven, Connecticut
Categoría:Estadounidenses de ascendencia inglesa